เช็คหุ้นเด็ดโรงกลั่น รับเต็มราคาน้ำมันดิบร่วงประชุม OPEC ยังไม่ได้ข้อสรุปลดกำลังผลิต
โบรกฯแนะหุ้นโรงกลั่นได้ประโยชน์ราคาน้ำมันดิบร่วงต่อเนื่อง
13 ม.ค. 2559

บล.กรุงศรี ระบุในบทวิเคราะห์ (13 ม.ค.) ว่า เมื่อคืนราคาน้ำมันดิบ (WTI) ปรับลง US$0.97/บาร์เรล (-3.1%) อยู่ที่ US$30.44/บาร์เรล เป็นระดับที่ต่ำสุดนับตั้งแต่เดือน เม.ย. 2005 แม้ OPEC จะเรียกประชุมฉุกเฉินแต่ไม่ได้ข้อสรุปในการลดกำลังผลิต
อย่างไรก็ตาม สำหรับหุ้นในกลุ่มพลังงานที่จะได้ผลบวกจากราคาน้ำมันดิบที่ปรับลงนั้นได้แก่กลุ่มโรงกลั่นอย่างบริษัท ไออาร์พีซี จำกัด (มหาชน) หรือ IRPC (เป้า 4.70 บาท) เนื่องจากค่าการกลั่นจะสูงขึ้น เป็นต้น รวมถึงหุ้นบริษัท พีทีที โกลบอล เคมิคอล จำกัด (มหาชน) หรือ PTTGC (เป้า 60 บาท) ที่เป็นทั้งโรงกลั่นและปิโตรเคมีปลายน้ำจะได้ประโยชน์ค่อนข้างมาก